تورکیه‌نین باش ناظیری بینا‌لی ییلدیریم، آوروپا پارلامئنتی‌نین قراری‌نین تورکیه باخیمین‌دان یوخ حؤکمونده اولدوغونو ایفاده ائده‌رک،"شانگهای امکداش‌لیق تشکیلاتی‌نین آوروپا بیرلیگی‌نین آلترناتیوی اولا‌راق گؤرولمه‌مه‌لی. بیز هم شرق ایله هم ده غرب ایله علاقه‌لریمیزی اینکیشاف ائتدیرمه لییک" دئدی.
بینا‌لی ییلدیریم، ت.ر.ت جان‌لی یاییمیندا گوندمی دیرلندیردی.
تورکیه‌نین یئرلشدیگی گئوسیاسی بؤلگه‌نین و جغرافی شرط‌لرین اهمیتینه توخونان باش ناظیر ییلدیریم، تورکیه‌نین هم آوروپا هم آسیا قاره لرینده اولدوغونو خاطیرلاتدی. ییلدیریم، تورکیه‌نین ایللرجه "آوروپا بیرلیگینه عضو اولونا‌جاق" دئیه دیگر اؤلکه‌لره اهمیت وئرمه‌دیگینی ایفاده ائده‌رک، تورکیه‌نین روسیا، قفقاز، اورتا دوغو و آفریقا ایله علاقه‌لرینی اینکیشاف ائتدیردیگینی سؤیله‌دی.
دونیادا جریان ائدن پروسئسلره باخیلماسی‌نین لازیم اولدوغونو وورغولایان باش ناظیر ییلدیریم، بو گون ایقتیصادی باخیم‌دان یوکسلمه ترند‌ینده اولان چین، هندوستان، ژاپن،اندونزی و مالزی حقیقتینه دقت چکدی.
آوروپا پارلامئنتی‌نین، تورکیه‌نین آوروپا بیرلیگی ایله داوام ائتدیردیگی موذاکیره‌لرین موقتی اولا‌راق دوندورولماسینی توصیه ائدن لاییحه‌نین قبول اولونماسی ایله باغلی بیر سوال اوزرینه ییلدیریم، تورکیه-آوروپا بیرلیگی آراسینداکی علاقه‌لرین بیر مدت‌دیر گرگین اولدوغونو دئدی.
ییلدیریم، موختلیف وسیطه‌لرله تورکیه‌یه دستور وئرمه‌یه چالیشیلدیغینی وورغولایا‌راق،
"باشقا‌لاری‌نین دستور وئرمه‌یه جهد ائتمه‌سی، یونلندیرمه لرله، ایشاره‌لرله، تعلیمات‌لارلا بیزی ایسته دیکلری شکیله سوخما بیزیم کاراکتریمیزه اویغون بیر شئی دئییل. بیز، اؤز قرارینی اؤزو وئرن، ان بؤیوک دایاغی دا میللتی اولان، عنعنه‌میزده همیشه آزادلیغیمیزی جانیمیز قدر اهمیت‌لی بیلمیشیک." دئدی.
آوروپا اؤلکه‌لرینی زهرله‌ین ایکی تشکیلاتین اولدوغونو، بیری‌نین پ.ک.ک و اوزانتی‌لاری، بیر دیگری‌نین ده فتح الله چی ترور تشکیلاتی (فتو) اولدوغونو قئید ائتدی.
ییلدیریم، بو تشکیلات‌لار آمان‌سیز بیر شکیلده آوروپادا تورکیه‌نی پیسلمک اوچون بویوک بیر کامپانیا ایجرا ائتدیک‌لرینی ایفاده ائتدی.
"آوروپا بیرلیگی‌نین بو گونکی آلدیغی قرارین بیزیم باخیمیزدان هئچ بیر اهمیتی یوخ‌دور." دئین ییلدیریم، بونون یاپتیریمی اولان بیر قرار اولمادیغینا ایشاره ائتدی. بو قرارین داها سونرا لیدئرلر ذیروه‌سینده بیر گوندم مادده‌سی اولا‌راق گله‌جگینی ایفاده ائدن باش ناظیر ییل‌دیریم،"اومید ائدیرم کی، آوروپادا اوزاق گورو، آوروپانین گله‌جگینی، تورکیه ایله بیرلیکده اینشا ائتمک ایسته‌ین گوج‌لو بیر لیدئرلیک واردیر." دئیه دانیشدی.
باش ناظیر بینا‌لی ییلدیریم، سوریه‌ده کی هاوا هوجوموندا اوچ عسگرین شهید ائدیلمه‌سینه باغلی،
"موضوع ایله علاقه‌دار تورکیه سیلاحلی قوه لرین  باش قرارگاه رئیسی همکارلارییلا لازیمی گوروشلری داوام ائدیر. هارا‌دان قایناقلاندی، نئجه قایناقلاندی، تکراری اولماماسی موضوع سوندا دا ان قطعی و دقیق شکیلده خبردارلیق‌لار ائدیلدی"دئدی.
ییلدیریم، تورکیه‌نین، سوریه‌نین اراضی بوتؤو‌لوگونه یونلیک هر هانسی بیر دوشونجه‌سی‌نین اولمادیغینی دا وورغولایاراق، حلب-ه  حرکت ائتمک کیمی هئچ بیر هدفلرینین اولمادیغی دا دئدی.
باش ناظیر بینا‌لی ییلدیریم، تورکیه‌نین، فرات قالخانی حرکاتی‌نین، ترور تشکیلاتی داعش باشدا اولماقلا پ.ی.د، ی.پ.گ کیمی بولوجو ترور تشکیلاتی پ.ک.ک-نین یئنی وئرسیونلرینین بؤلگه‌ده مئیدانا گتیردیگی ثابت‌لیگی آرا‌دان قالدیرماغا یونلیک، آزاد سوریه اردوسونون لیدئرلیگینده باشلادیلان بیر حرکات اولدوغونو وورغولادی.
